**Rokovi i kriteriji upisa na doktorski studij u akad. god. 2012./2013.**

1. **Prijave na natječaj (raspis natječaja biti će oko 20. kolovoza)** za upis na doktorske studije Prirodoslovno-matematičkog fakulteta trajati će **do 20. rujna 2012.**

2. **Upis u 1. godinu** studija traje do zaključno **30. listopada 2012.**

3**. Upis u više godine** studija traje do zaključno **20. 11. 2012.**

Pravo upisa na doktorski studij u akad. godini 2012./2013. mogu ostvariti pristupnici:

a) koji su stekli diplomu o završenom sveučilišnom diplomskom jednopredmetnom studiju geografije ili dvopredmetnim studijima geografije;

b) pristupnici koji su stekli diplomu o završenom dodiplomskom sveučilišnom jednopredmetnom studiju i dvopredmetnim studijima geografije koji su bili na snazi do 2005. godine;

c) *pristupnici koji su stekli diplomu o završenom sveučilišnom diplomskom ili dodiplomskom studiju (na snazi do 2005. godine) na Sveučilištu u Zagrebu ili drugim sveučilištima, uz polaganje odgovarajućih razlikovnih ispita;*

d) pristupnici koji su završili znanstveni magistarski studij u skladu s uvjetima upisa prema Pravilniku o doktorskim studijima PMF-a;

e) drugi pristupnici koji su stekli istovrijednu diplomu u inozemstvu, a koja je nostrificirana u Republici Hrvatskoj.

Odluku o upisu na poslijediplomski sveučilišni studij *Geografija* donosi Vijeće odsjeka na prijedlog Vijeća poslijediplomskog studija temeljem vrjednovanja sljedećih kriterija:

1. Prosjek ocjena (minimalno 3,5)

2. Elaboracija znanstveno-istraživačke teme

3. Prethodni znanstveni i stručni rad (treba obvezno zadovoljiti jedan od navedenih pet (5) kriterija: objavljeni recenzirani stručni rad, objavljeni recenzirani znanstveni rad, sudjelovanje na znanstvenom ili stručnom projektu, aktivno sudjelovanje na znanstvenom ili stručnom skupu, Rektorova nagrada).